rejauldu/bengali-wikipedia huggingface dataset:
শ্রীলঙ্কা মহিলা ক্রিকেট দল আন্তর্জাতিক ক্রিকেট অঙ্গনে শ্রীলঙ্কার প্রতিনিধিত্বকারী জাতীয় মহিলা ক্রিকেট দল। বর্তমানে দলের অধিনায়কের দায়িত্ব পালন করছেন শশীকলা শ্রীবর্ধনে। ২৫ নভেম্বর, ১৯৯৭ তারিখে কলম্বোর সিংহলীজ স্পোর্টস ক্লাব মাঠে অনুষ্ঠিত নেদারল্যান্ডস দলের বিপক্ষে সর্বপ্রথম ক্রিকেট খেলায় অংশগ্রহণ করে। দলের সেরা ফলাফল হিসেবে রয়েছে ২০১৩ সালের মহিলাদের বিশ্বকাপে ৫ম স্থান অধিকার করা।   ইতিহাস  ১৯৯৭ সালে শ্রীলঙ্কা দলের আন্তর্জাতিক ক্রিকেটে অভিষেক ঘটে। দলটি নেদারল্যান্ডস ক্রিকেট দলের বিপক্ষে ৩ খেলার একদিনের আন্তর্জাতিকে অংশগ্রহণ করে ২-১ ব্যবধানে সিরিজে পরাজিত হয়। এ সিরিজটি ভারতে অনুষ্ঠিত মহিলাদের বিশ্বকাপ ক্রিকেটে অংশগ্রহণের প্রস্তুতিমূলক খেলার অংশ ছিল। কিন্তু বিশ্বকাপে তারা কোয়ার্টার ফাইনাল পর্যন্ত পৌঁছে ইংল্যান্ডের কাছে পরাজিত হয়। পরের বছর সফরকারী পাকিস্তান দলের বিপক্ষে প্রথমবারের মতো ৩টি ওডিআইয়ে অংশ নিয়ে সবগুলোতেই জয়ী হয়। ১৯৯৯ সালে নেদারল্যান্ডস দল শ্রীলঙ্কা সফরে আসলে ৫টি ওডিআইয়েই জয়লাভ করে।   বর্তমান সদস্য  রেবেকা ভ্যানডর্ট, দেদুনু সিলভা, ঈষানী কৌশল্যা, শারিনা রবিকুমার, দিলানি মনোদারা (উইঃ), শ্রীপালি বীরাক্কোদি, সদামালি দোলাওয়াত্তে, সিনি ডি অলউইস, রোজ ফার্নান্দো, দীপিকা রসাঙ্গিকা, শশীকলা শ্রীবর্ধনে (অঃ), রান্দিকা গালহেনাগে, ওশাদি রানাসিংহে, ইনোকা গালাগেদারা, ইনোকা রানাবীরা, চামারি পোলগাম্পোলা, যশোদা মেন্ডিস, চণ্ডিমা গুণরত্নে, নীলাক্ষী ডি সিলভা, হিরোশী আবেসিংহে, মাদুরি সামুদ্দিকা, চামানি সেনেবীরত্নে, উদেশিকা প্রবোদানি, চামারি আতাপাত্তু (সহঃ অঃ), লসন্থি মাদুশানি, প্রসাদিনি বীরাক্কোদি, সান্দুনি আবেবিক্রমা, হাসানি পেরেরা   বর্তমান আন্তর্জাতিক র‌্যাঙ্কিং  আইসিসি মহিলাদের র‌্যাঙ্কিংয়ে টেস্ট, ওডিআই ও টুয়েন্টি২০ আন্তর্জাতিকের ফলাফলকে একটিমাত্র র‌্যাঙ্কিং ব্যবস্থায় তুলে ধরেছে।   প্রতিযোগিতার ফলাফল  ক্রিকেট বিশ্বকাপ   ১৯৭৩ - ১৯৯৩: অংশগ্রহণ করেনি  ১৯৯৭: কোয়ার্টার-ফাইনাল  ২০০০: ৬ষ্ঠ স্থান  ২০০৫: ৬ষ্ঠ স্থান  ২০১৩: ৫ম স্থান   এশিয়া কাপ   ২০০৪: রানার্স-আপ"Women's Asia Cup, 2004 / Results". espncricinfo.com. Retrieved May 20, 2013.  ২০০৫-০৬: রানার্স-আপ   তথ্যসূত্র   বিষয়শ্রেণী:জাতীয় নারী ক্রিকেট দল বিষয়শ্রেণী:শ্রীলঙ্কায় ক্রিকেট বিষয়শ্রেণী:শ্রীলঙ্কার জাতীয় মহিলা ক্রীড়া দল বিষয়শ্রেণী:আন্তর্জাতিক ক্রিকেটে শ্রীলঙ্কা বিষয়শ্রেণী:শ্রীলঙ্কায় মহিলাদের ক্রিকেট
মহারাজপুর ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান  মহারাজপুর ভূঁইয়া বাড়ি  মুকসুদপুর থানার অন্তর্গত মহারাজপুর ইউনিয়নে একটি পুরনো, পরিত্যক্ত বাড়ি রয়েছে যেটি মহারাজপুর ভূঁইয়া বাড়ি নামে অভিহিত। এই বাড়ির সূত্রপাত কবে হয়েছিল কিংবা কার হাত ধরে এই বাড়ির সূচনা হয়েছিল তা সুস্পষ্টভাবে বলা মুশকিল। তবে ধারণা করে বলা যায় যে, আনুমানিক বিংশ শতাব্দীর শুরুতে এই বাড়ি স্থাপিত হয়।   উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- +প্রাক্তন চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন    ঢাকা বিভাগ  গোপালগঞ্জ জেলা   তথ্যসূত্র   বিষয়শ্রেণী:মুকসুদপুর উপজেলার ইউনিয়ন
আকুরি হল মশলাদার ডিমের ভুনা যা কিনা ভারতের পারসি খাবার। আকুরি এমনভাবে রান্না করা হয় যাতে অনেকটা নরম থাকে, আবার কখনই শক্ত হয়ে যায় না। প্রধানত ভাজা পেঁয়াজের স্বাদ ও অন্যান্য মশলা যেমন আদা, ধনে, কাটা মরিচ এবং গোলমরিচের স্বাদ পাওয়া যায়। আকুড়ি ঐতিহ্যগতভাবে পাঁও বা ডাবল রুটি (ভারতীয় রুটির প্রকার) দিয়ে খাওয়া হয়।  আকুরির একটি অপ্রচলিত সংস্করণ হল ভারুচি আকুড়ি, যাতে অন্যান্য মশলা ছাড়াও বাদাম এবং শুকনো ফল যেমন কাজু, বাদাম এবং কিশমিশ থাকে। এই খাবারটি গুজরাটের ভারুচ শহর থেকে উদ্ভূত হয়েছে বলে ধারণা করা হয়, তাই এই নাম।  ডিম ভুর্জি ভারতীয় উপমহাদেশের অনেকজায়গাতে খাওয়া একটি অনুরূপ ডিমের খাবার। এই ভারতীয় ডিমের ভুনার প্রকারগুলির কর্ণধাররা যুক্তি দেবেন যে ডিমের ভুর্জি এবং আকুরি প্রায় অভিন্ন তবে স্বাদে আলাদা।   তথ্যসূত্র   বিষয়শ্রেণী:ভারতীয় রন্ধনশৈলী বিষয়শ্রেণী:পার্সি রন্ধনশৈলী বিষয়শ্রেণী:ভারতীয় ডিমের পদ
ব্যবস্থাপনা শিক্ষায় পিএইচডি (ডক্টর অফ ফিলসফি) একটি উচ্চতর শিক্ষাগত পদক্ষেপ হিসাবে পরিচিত। এটির প্রয়োজনীয়তা এবং অনুশীলনের দিক থেকে সম্পদ ব্যবস্থাপনা বিষয়ক সংশোধিত জ্ঞান প্রদান করে।  পিএইচডি কোর্স সাধারণত ব্যবস্থাপনা সামাজিক বিজ্ঞানের একটি বিশেষজ্ঞতা বিকাশ করে এবং শিক্ষার্থীদের উন্নয়ন করে তাদের পরামর্শ দেয় মানব সম্পদ ব্যবস্থাপনা সংক্রান্ত বিষয়ে। পিএইচডি প্রোগ্রাম সাধারণত শিক্ষাগত গবেষণা, বিশ্লেষণ ও প্রবন্ধ রচনার মাধ্যমে শিক্ষার্থীদের সম্পদ ব্যবস্থাপনা সেবা সংক্রান্ত বিষয়ে বিশেষজ্ঞতা অর্জনে সহায়তা করে।  ইতিহাস পিএইচডি (ডক্টর অফ ফিলসফি) ইতিহাসে ব্যবস্থাপনা একটি গুরুত্বপূর্ণ ক্ষেত্র হিসাবে প্রকাশ পেয়েছে। এটি সম্পদ এবং সম্পত্তির ব্যবহার, ব্যয়, উন্নয়ন ও বিনিয়োগ সংক্রান্ত জ্ঞান এবং দক্ষতা বিকাশের জন্য উন্নত পদক্ষেপ নিয়েছে।  পিএইচডি প্রগতিশীল উচ্চতর শিক্ষা পদ্ধতির একটি ধাপ হিসাবে গণ্য করা হয়। প্রথমে প্রাথমিক শিক্ষা, সেইসব কর্মসূচি এবং সাম্প্রতিক সাংস্কৃতিক এবং সামাজিক বিনিময়ের মধ্যে পিএইচডি শিক্ষা বিবেচনা করা হয়েছিল।  পিএইচডি প্রোগ্রামগুলির চালুকরণ কার্যক্রমগুলি প্রায়শই বিশ শতাব্দীর শুরুতেই হয়েছে। প্রথমটি প্রায়শই ইউরোপের উপনিবেশগুলিতে একটি প্রশাসনিক পদের মানসিকতা ও কর্মসূচির জন্য তৈরি করা হয়েছিল।  গঠন সাধারণত, ব্যবস্থাপনায় পিএইচডি সম্পূর্ণ হতে ৪-৫ বছর সময় লাগে।।   তথ্যসূত্র   বিষয়শ্রেণী:ডক্টরাল ডিগ্রি বিষয়শ্রেণী:ব্যবস্থাপনা শিক্ষা
জাতীয় মহাসড়ক ১০২ বা এন১০২ বা কুমিল্লা-সিলেট মহাসড়ক বাংলাদেশের একটি মহাসড়ক, যা চট্টগ্রাম বিভাগ এবং সিলেট বিভাগের মধ্যে সংযোগ স্থাপন করেছে।   বিবরণ  মহাসড়কটি কুমিল্লা ও সিলেটে জেলাকে সংযুক্ত করেছে। এটি ব্রাহ্মণবাড়িয়া জেলার সারাইল উপজেলা থেকে কুমিল্লার ময়নামতি পর্যন্ত গেছে যার দৈর্ঘ্য প্রায় ৮২ কিলোমিটার (৫১ মাইল)। মহাসড়কটি ব্রাহ্মণবাড়িয়া জেলার সরাইল, ব্রাহ্মণবাড়িয়া সদর ও কসবা উপজেলা হয়ে কুমিল্লা জেলার ব্রাহ্মণপাড়া ও বুড়িচং উপজেলার মধ্য দিয়ে গেছে।   ব্রাহ্মণবাড়িয়া সেকশন  ৪১ কিলোমিটার (২৫ মাইল) দৈর্ঘ্যের, ব্রাহ্মণবাড়িয়া সেকশনটি সরাইল উপজেলার বিশ্ব রোড ক্রসিং থেকে শুরু হয়েছে। বিশ্ব রোড ক্রসিংয়ে এটি এন২-এর সাথেও সংযুক্ত।   কুমিল্লা সেকশন  ৪১ কিলোমিটার (২৫ মাইল) দৈর্ঘ্যের, কুমিল্লা সেকশনটি ব্রাহ্মণপাড়া উপজেলার মকিমপুর থেকে শুরু হয়েছে।   আরও দেখুন   বাংলাদেশের জাতীয় মহাসড়কগুলোর তালিকা   তথ্যসূত্র   বিষয়শ্রেণী:বাংলাদেশের জাতীয় মহাসড়ক বিষয়শ্রেণী:কুমিল্লা জেলার সড়ক পরিবহন বিষয়শ্রেণী:ব্রাহ্মণবাড়িয়া জেলার সড়ক পরিবহন
বাহুবল থানা বাংলাদেশের হবিগঞ্জ জেলার অন্তর্গত বাহুবল উপজেলার একটি থানা।   প্রতিষ্ঠাকাল  ১৯২১ সালে তৎকালীন আসাম প্রাদেশিক সরকারের এক গেজেট নোটিফিকেশন অনুযায়ী প্রশাসনিক থানা হিসাবে বাহুবল প্রতিষ্ঠা লাভ করে।   প্রশাসনিক এলাকাসমূহ  বাহুবল উপজেলার ৭টি ইউনিয়নের প্রশাসনিক কার্যক্রম বাহুবল থানার আওতাধীন।  ইউনিয়নসমূহ:  ১নং স্নানঘাট  ২নং পুটিজুরী  ৩নং সাতকাপন  ৪নং বাহুবল সদর  ৫নং লামাতাশী  ৬নং মীরপুর  ৭নং ভাদেশ্বর   আরও দেখুন   বাহুবল উপজেলা  হবিগঞ্জ জেলা   তথ্যসূত্র    বহিঃসংযোগ   বিষয়শ্রেণী:হবিগঞ্জ জেলার থানা বিষয়শ্রেণী:বাহুবল উপজেলা
সামারস্ল্যাম একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি সামারস্ল্যাম কালানুক্রমিকের অধীনে প্রচারিত চতুর্থ অনুষ্ঠান ছিল। এই অনুষ্ঠানটি ১৯৯১ সালের ২৬শে আগস্ট তারিখে মার্কিন যুক্তরাষ্ট্রের নিউ ইয়র্কের নিউ ইয়র্ক সিটির ম্যাডিসন স্কোয়ার গার্ডেনে অনুষ্ঠিত হয়েছে; যা ১৯৮৮ সালের পর এই মাঠে সামারস্ল্যামের প্রথম অনুষ্ঠান ছিল।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে হাল্ক হোগান ও দি আল্টিমেট ওয়ারিয়র হ্যান্ডিকেপ ম্যাচে দ্য ট্রিয়াঙ্গেল অব টেররকে পরাজিত করেছে। অন্যান্য শীর্ষস্থানীয় ম্যাচে, ভার্জিল মিলিয়ন ডলার চ্যাম্পিয়নশিপের জন্য আয়োজিত একক ম্যাচে টেড ডিবিয়াসিকে এবং ডাব্লিউডাব্লিউএফ আন্তঃমহাদেশীয় চ্যাম্পিয়নশিপ ম্যাচে ব্রেট হার্ট মিস্টার পারফেক্টকে সাবমিশনের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি সামারস্ল্যাম হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের আগস্ট মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো সামারস্ল্যাম অনুষ্ঠিত হয়েছে।  ১৯৯১ সালের এই অনুষ্ঠানটি সামারস্ল্যাম কালানুক্রমিকের চতুর্থ অনুষ্ঠান ছিল, যা ২৬শে আগস্ট তারিখে মার্কিন যুক্তরাষ্ট্রের নিউ ইয়র্কের নিউ ইয়র্ক সিটির ম্যাডিসন স্কোয়ার গার্ডেনে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  বহিঃসংযোগ     ১৯৯১ সামারস্ল্যাম বিষয়শ্রেণী:আগস্ট ১৯৯১-এ মার্কিন যুক্তরাষ্ট্রে ঘটনা বিষয়শ্রেণী:১৯৯১-এ নিউ ইয়র্ক বিষয়শ্রেণী:নিউ ইয়র্কে ঘটনা বিষয়শ্রেণী:নিউ ইয়র্ক সিটিতে পেশাদার কুস্তি
লাভলিনা বরগোঁহাই (জন্ম ২রা অক্টোবর ১৯৯৭) একজন ভারতীয় অপেশাদার মহিলা বক্সার যিনি ২০১৮ এআইবিএ মহিলা বিশ্ব বক্সিং চ্যাম্পিয়নশিপ এবং ২০১৯ এর এআইবিএ মহিলা বিশ্ব বক্সিং চ্যাম্পিয়নশিপে ব্রোঞ্জ পদক জিতেছেন। তিনি নতুন দিল্লিতে অনুষ্ঠিত প্রথম ভারত ওপেন ইন্টারন্যাশনাল বক্সিং টুর্নামেন্টে অনুষ্ঠিত স্বর্ণপদক এবং গুয়াহাটিতে দ্বিতীয় ভারত ওপেন ইন্টারন্যাশনাল বক্সিং টুর্নামেন্টে রৌপ্য পদক জয় করেছেন।   তিনি আসাম থেকে অলিম্পিকের জন্য যোগ্যতা অর্জনকারী প্রথম মহিলা এবং শিব থাপার পরে রাজ্য থেকে দেশের প্রতিনিধিত্বকারী দ্বিতীয় বক্সার। ২০২০ সালে, তিনি ভারত সরকার দ্বারা মর্যাদাপূর্ণ অর্জুন পুরস্কারে ভূষিত হন। আসামের ষষ্ঠ ক্রীড়াবিদ হিসেবে এই সম্মান লাভ করেন লাভলিনা।  ২০২১সালে অনুষ্ঠিত ২০২০ টোকিও অলিম্পিকে ব্রোঞ্জ পদক জেতেন ওয়াল্টার ওয়েট বিভাগে   প্রাথমিক জীবন  লাভলিনা ১৯৯৭ সালের ২রা অক্টোবর জন্মগ্রহণ করেছিলেন এবং আসামের গোলাঘাট জেলার বাসিন্দা। তার বাবা-মা হলেন টিকেন এবং মামনি বরগোঁহাই। তার বাবা টিকেন একজন ক্ষুদ্র ব্যবসায়ী; স্বভাবতই মেয়ের উচ্চাকাঙ্ক্ষাকে সমর্থন করার জন্য পরিবারকে অনেক আর্থিক লড়াই করতে হয়েছে। তার বড় যমজ বোন লিচা ও লিমাও কিকবক্সিংয়ে জাতীয় পর্যায়ে প্রতিযোগিতা করেছিলেন, কিন্তু পরিবারের আর্থিক কারণে তা এগিয়ে নিয়ে যেতে পারেননি। লাভলিনাও কিকবক্সার হিসাবে তাঁর কেরিয়ার শুরু করেছিলেন, তবে সুযোগ পেয়ে বক্সিংয়ে সরে যেতে শুরু করেছিলেন। স্পোর্টস অথরিটি অফ ইন্ডিয়া তার হাই স্কুল বারপাথার বালিকা উচ্চ বিদ্যালয়ে ট্রায়াল করেছিল, যেখানে লাভলিনা অংশ নিয়েছিলেন। প্রখ্যাত কোচ পদুম বোরো দ্বারা নির্বাচিত হয়ে ২০১২ সাল থেকে তিনি তার অধীনে প্রশিক্ষণ শুরু করেছিলেন।   বক্সিং ক্যারিয়ার  লভলিনার ক্যারিয়ারের সবচেয়ে বড় সুযোগ তখন এসেছিল যখন তাকে ২০১৮ কমনওয়েলথ গেমসের ওয়েলটারওয়েট বক্সিং বিভাগে অংশ নিতে নির্বাচিত করা হয়েছিল।  কমনওয়েলথ গেমসে, তিনি কোয়ার্টার ফাইনালে যুক্তরাজ্যর বক্সার স্যান্ডি রায়ানের কাছে হেরেছিলেন। স্যান্ডি রায়ান শেষ পর্যন্ত সেই বিভাগে স্বর্ণ জেতেন। টোকিওতে আয়োজিত ২০২১ সালের ২০২০ গ্রীষ্মকালীন অলিম্পিকে ৬৯ কেজি বিভাগে তিনি অংশ গ্রহণ করেছেন এবং পদক জয় করেছেন।   পুরস্কার এবং স্বীকৃতি    বক্সিংয়ে অসামান্য সাফল্যের জন্য রাষ্ট্রপতি রাম নাথ কোবিন্দ ২০২০ সালে তাকে অর্জুন পুরস্কারে ভূষিত করেন   বিশ্ব অলিম্পিক বাছাই ইভেন্ট  বরগোঁহাই মহিলা ৬৯ কেজি বক্সার, ২০২০র ১৫ ই অক্টোবর থেকে ৫ ডিসেম্বর পর্যন্ত ইতালির আসিসিতে প্রশিক্ষণ নিচ্ছেন মে - জুন ২০২১-তে নির্ধারিত বিশ্ব অলিম্পিক বাছাই ইভেন্টের জন্য    তথ্যসূত্র    বহিঃসংযোগ   বিষয়শ্রেণী:অর্জুন পুরস্কার প্রাপক বিষয়শ্রেণী:গোলাঘাট জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম বিষয়শ্রেণী:ভারতীয় নারী মুষ্টিযোদ্ধা বিষয়শ্রেণী:এআইবিএ নারী বিশ্ব মুষ্টিযোদ্ধা চ্যাম্পিয়নশিপের পদকপ্রাপ্ত বিষয়শ্রেণী:অলিম্পিক ব্রোঞ্জপদক বিজয়ী ভারতীয় বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:কমনওয়েলথ গেমসে ভারতের প্রতিযোগী বিষয়শ্রেণী:রাজীব গান্ধী খেলরত্ন প্রাপক বিষয়শ্রেণী:২১শ শতাব্দীর ভারতীয় নারী বিষয়শ্রেণী:২০২০ গ্রীষ্মকালীন অলিম্পিকের মুষ্টিযোদ্ধা বিষয়শ্রেণী:২০২৪ গ্রীষ্মকালীন অলিম্পিকের মুষ্টিযোদ্ধা বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:আসামের নারী ক্রীড়াবিদ
আর্মি ক্লাব ছিল সিগারেটের একটা ব্রিটিশ মার্কা, যা লন্ডনের ক্যাভান্ডারস লিমিটেডের মালিকানাধীন এবং উত্পাদিত হতো।   ইতিহাস  মার্কাটিটি ১৭৭৫ সালে ক্যাভান্ডারস লিমিটেড দ্বারা প্রতিষ্ঠিত হয়েছিল। ক্যাভান্ডারস মূলত ম্যানচেস্টারে অবস্থিত একটি সিগারেট কোম্পানি ছিল, কিন্তু অবশেষে লন্ডনে তার কার্যক্রম সরিয়ে নেয়।  আর্মি ক্লাব ১৯১০-এর দশকে একটি জনপ্রিয় সিগারেট মার্কা ছিল, বিশেষ করে প্রথম বিশ্বযুদ্ধের সময়।  মার্কাটি ১৯৬১ সালে অদৃশ্য হয়ে যায়, কারণ কোম্পানিটি গডফ্রে ফিলিপস কোম্পানি দ্বারা দখল করা হয়, যার প্রধান কারখানা এখন মুম্বাইতে। এটা বিশ্বাস করা হয় যে কোম্পানিটি অবশেষে ফিলিপ মরিস ইন্টারন্যাশনাল দ্বারা অধিগ্রহণ করা হয়েছিল।   সোমারটন ম্যান এর পকেটে আর্মি ক্লাবের একটি সিগারেটের প্যাকেট পাওয়া গিয়েছিল।   আরো দেখুন    তামাকের ধূমপান   তথ্যসূত্র   বিষয়শ্রেণী:সিগারেটের মার্কা
শম্ভুগঞ্জ বাংলাদেশের উত্তর-মধ্যাঞ্চলের ময়মনসিংহ সিটি কর্পোরেশনের ৩২নং ওয়ার্ডভুক্ত একটি টাউন। এটি ব্রহ্মপুত্র নদের পূর্ব পাড়ে অবস্থিত। ব্রহ্মপুত্র সেতুর মাধ্যমে এটি ময়মনসিংহ মহানগরের বাকি অংশের সাথে যুক্ত। শম্ভুগঞ্জ ময়মনসিংহ থেকে কিশোরগঞ্জ,শেরপুর,নেত্রকোণা,সিলেট ও চট্টগ্রাম যাতায়াতের প্রধান সড়কের সংযোগস্থলে অবস্থিত।   ইতিহাস  ১৯১৫ সালে চর কালিবাড়ি ও কেওয়াটখালী এলাকায় ব্রহ্মপুত্র নদের ওপর রেলওয়ে সেতু নির্মিত হয়, যা ময়মনসিংহকে মোহনগঞ্জ, জারিয়া-ঝাঞ্জাইল এবং ভৈরবের সাথে যুক্ত করে। এই সেতু ও রেলপথ নির্মিত হওয়ার সময়ে শম্ভুগঞ্জ বাজারে একটি রেল স্টেশন স্থাপিত হয়। ১৯৩৩ সালে শিল্পাচার্য জয়নুল আবেদিন কেওয়াটখালী-শম্ভুগঞ্জ রেল সেতুকে কেন্দ্র করে “রেল ব্রিজ” শিরোনামে দুইটি চিত্র আঁকেন, যা জয়নুল আবেদিন সংগ্রহশালায় সংরক্ষিত আছে। ১৯৯২ সালের ১ জানুয়ারি পাটগুদাম-চায়নামোড় এলাকায় সড়ক সেতু চলাচলের জন্য খুলে দেওয়া হয়।এই সেতুটির দৈর্ঘ্য ৪৫৫ মিটার। ময়মনসিংহ মহানগরের চায়নামোড়-চরকালিবাড়ী এলাকা থেকে শম্ভুগঞ্জ বাজার প্রায় ২ কিলোমিটার দূরে অবস্থিত। আর মূল শহর থেকে এর দূরত্ব ৪ কিলোমিটার।   আরও দেখুন   শম্ভুগঞ্জ রেলওয়ে স্টেশন   তথ্যসূত্র   বিষয়শ্রেণী:বাংলাদেশের শহর  বিষয়শ্রেণী:ময়মনসিংহ সদর উপজেলা  বিষয়শ্রেণী:ময়মনসিংহ
নয়াপাড়া বাংলাদেশের বান্দরবান জেলার অন্তর্গত আলীকদম উপজেলার একটি ইউনিয়ন।   আয়তন  নয়াপাড়া ইউনিয়নের আয়তন ৭৬৪০ একর (৩০.৯২ বর্গ কিলোমিটার)।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ১০,৯৭৩জন। এর মধ্যে ৬,৫২৭জন মুসলিম, ৩,৫৪১জন বৌদ্ধ,৪৫৬জন হিন্দু, ৪৩জন খ্রিস্টান ও ৪০৬জন অন্যান্য ধর্মের অনুসারী। https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  আলীকদম উপজেলার পশ্চিম-মধ্যাংশে নয়াপাড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে চৈক্ষ্যং ইউনিয়ন, পূর্বে আলীকদম সদর ইউনিয়ন, দক্ষিণে কুরুকপাতা ইউনিয়ন এবং পশ্চিমে নাইক্ষ্যংছড়ি উপজেলার দোছড়ি ইউনিয়ন ও বাইশারী ইউনিয়ন অবস্থিত।   প্রতিষ্ঠাকাল  ২০১৪ সালের ২৪ জুলাই ২নং চৈক্ষ্যং ইউনিয়নকে বিভক্ত করে ৩নং নয়াপাড়া ইউনিয়ন গঠন করা হয়।   প্রশাসনিক কাঠামো  নয়াপাড়া ইউনিয়ন আলীকদম উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম আলীকদম থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।  ওয়ার্ডভিত্তিক এ ইউনিয়নের সীমানাসমূহ হল: ওয়ার্ড নংসীমানা১নং ওয়ার্ড উত্তরে - কলারঝিরি পশ্চিমের শিয়া  দক্ষিণে - উবং পাহাড় ও মিঠাকূলের চর  পূর্বে - মাতামুহুরী নদী  পশ্চিমে - মিরিঞ্জা পাহাড়ের শিয়া২নং ওয়ার্ড উত্তরে - মিঠাকূলের চর ও পাহাড়  দক্ষিণে - জ্ঞানক ধন চাকমার জমি  পূর্বে - মাতামুহুরী নদী  পশ্চিমে - মিরিঞ্জা পাহাড়৩নং ওয়ার্ড উত্তরে - জ্ঞানক ধন চাকমার জমি  দক্ষিণে - রিজার্ভ  পূর্বে - সিতাঝিরি ও সাধন রুদ্রের জমি  পশ্চিমে - মিরিঞ্জা পাহাড়ের শিয়া৪নং ওয়ার্ড উত্তরে - সিতাঝিরি ও সাধন রুদ্রের জমি  দক্ষিণে - রিজার্ভ  পূর্বে - সিরাজ বৈদ্যের বাড়ির পাশের রাস্তা ও রিজার্ভ  পশ্চিমে - বশির কার্বারী পাড়ার শেষ সীমা৫নং ওয়ার্ড উত্তরে - মাতামুহুরী নদী  দক্ষিণে - মাতামুহুরী রিজার্ভ  পূর্বে - পোয়ামুহুরী সড়ক  পশ্চিমে - সিরাজ বৈদ্যের বাড়ির পাশের রাস্তা ও মোহাম্মদ মিয়া বাড়ি হয়ে রিজার্ভ৬নং ওয়ার্ড উত্তরে - তৈনখাল ও মাতামুহুরী নদী  দক্ষিণে - ৮নং ওয়ার্ডের সীমা  পূর্বে - ডুলু ঝিরি  পশ্চিমে - পোয়ামুহুরী সড়ক ও করিমদার সিকদার বাড়ি হয়ে রিজার্ভ৭নং ওয়ার্ড উত্তরে - তৈনখাল ও মাতামুহুরী নদী  দক্ষিণে - ভরাখাল ব্রীজ  পূর্বে - মাতামুহুরী নদী  পশ্চিমে - পোয়ামুহুরী সড়ক৮নং ওয়ার্ড উত্তরে - উক্যজাই বাড়ি  দক্ষিণে - বাঁকখালী  পূর্বে - বৈক্ষ্যং ঝিরি  পশ্চিমে - বাবু পাড়া খেয়াংঝিরি৯নং ওয়ার্ড উত্তরে - ৮নং ওয়ার্ডের সীমা  দক্ষিণে - বাঁকখালী  পূর্বে - বলিঝিরি  পশ্চিমে - খেগ্রা ঝিরি পাড়া হয়ে ডুলু ঝিরি   শিক্ষা ব্যবস্থা  নয়াপাড়া ইউনিয়নের সাক্ষরতার হার ২৫%। এ ইউনিয়নে ৮টি প্রাথমিক বিদ্যালয় রয়েছে।   শিক্ষা প্রতিষ্ঠান  প্রাথমিক বিদ্যালয়  কলারঝিরি সরকারি প্রাথমিক বিদ্যালয়  গয়ামঝিরি পঞ্চবিহারী সরকারি প্রাথমিক বিদ্যালয়  তারাবুনিয়া শফিউল আলম সরকারি প্রাথমিক বিদ্যালয়  নয়াপাড়া সরকারি প্রাথমিক বিদ্যালয়  বাবু পাড়া সরকারি প্রাথমিক বিদ্যালয়  মংচা পাড়া সরকারি প্রাথমিক বিদ্যালয়  মংচিং হেডম্যানপাড়া সরকারি প্রাথমিক বিদ্যালয়  রোয়াম্ভু সরকারি প্রাথমিক বিদ্যালয়   যোগাযোগ ব্যবস্থা  নয়াপাড়া ইউনিয়নে যোগাযোগের প্রধান সড়ক হল আলীকদম-নয়াপাড়া সড়ক। প্রধান যোগাযোগ মাধ্যম জীপগাড়ি।   খাল ও নদী  নয়াপাড়া ইউনিয়নের পূর্ব সীমান্ত দিয়ে বয়ে চলেছে মাতামুহুরী নদী। এছাড়া রয়েছে তৈন খাল।   জনপ্রতিনিধি   বর্তমান চেয়ারম্যান: মো. কফিল উদ্দিন   আরও দেখুন   আলীকদম উপজেলা  আলীকদম থানা  বান্দরবান জেলা   তথ্যসূত্র    বহিঃসংযোগ   বিষয়শ্রেণী:আলীকদম উপজেলার ইউনিয়ন
হামিদু মাইগা (জন্ম ১৯৩২) হলেন মালির একজন স্টুডিও আলোকচিত্রশিল্পী , যিনি উপনিবেশ-পরবর্তী যুগে এই অঞ্চলের প্রাথমিক আলোকচিত্রীদের মধ্যে একজন। তার কাজ পশ্চিমা বিশ্বে ২০১০-এর দশকের শুরু পর্যন্ত বেশিরভাগ অজানা ছিল, তবে সে সময় তার কাজ আবিষ্কৃত হয়ে প্রদর্শিত হয়। ১৯৫০-এর দশকের শেষের দিকে নাইজার নদী অঞ্চলের মাইগার প্রথম বাইরের পরিবেশে তোলা পোর্ট্রেটগুলো মালির সমাজের উপনিবেশ থেকে স্বাধীনতার দিকে চলমান পরিবর্তনকে প্রতিফলিত করে। তিনি লন্ডন এবং পেরুর লিমা একক প্রদর্শনীতে অংশগ্রহণ করেছেন।   প্রারম্ভিক জীবন এবং কর্মজীবন  alt=Map of the Niger River in northern Africa, showing the distance between Maiga's birth town in Burkina Faso and his adopted city, Timbuktu in Mali|থাম্ব|মাইগা ১৯৫০-এর দশকের শেষের দিকে নাইজার নদী ধরে ভ্রমণের সময় তার আলোকচিত্রের নিজস্ব ধারা বিকাশ করেছিলেন। মাইগা ১৯৩২ সালে বুকিনা ফাসোর বোবো দিউলাসোতে শহরে জন্মগ্রহণ করেন। তিনি টিম্বক্টুতে একজন রাজমিস্ত্রি হিসেবে প্রশিক্ষণ নিয়েছিলেন, কিন্তু ১৯৫০-এর দশকের গোড়ার দিকে আলোকচিত্র সাংবাদিকতা এবং তার প্রথম মিডিয়াম ফরম্যাট ক্যামেরার মাধ্যমে আলোকচিত্রশিল্পতে প্রবেশ করেন।  তার শিক্ষানবিশ সমাপ্ত করার পর, মাইগা ঘানার একজন সহকর্মীর কাছ থেকে ফটো ল্যাবের সরঞ্জামের একটি সেট কিনেছিলেন।  তিনি ১৯৫৮ সালে তিনি মালির মোপ্তি অঞ্চলের এন'গৌমায় গ্রামের তার প্রথম স্টুডিও খোলেন।,   নাইজার নদীর তীরে কাজের সন্ধানে, আকর্ষণীয় লোকেদের সাথে দেখা করতে এবং আলোকচিত্রর মৌলিক বিষয়গুলি অনুশীলন করতে বের হন। আঁকা ব্যাকড্রপগুলির সাথে তিনি পরিবহন করেছিলেন। এই দুই বছরের সময়কালে, তিনি আউটডোর স্টুডিও পোর্ট্রেটের একটি শৈলী তৈরি করেন।  তার বিষয়ের আগে কখনো ছবি তোলা হয়নি  এবং কেউ কেউ আগে কখনো ক্যামেরা দেখেনি।  টিমবুকটুতে ফিরে এসে তিনি একটি স্টুডিও খোলেন যেখানে তিনি রাজনীতি, খেলাধুলা এবং শিল্পকলা জুড়ে চিত্রগুলির ছবি তুলেছিলেন।  মাইগা প্রতিটি প্রতিকৃতির জন্য পোশাক, প্রপস এবং আঁকা ব্যাকড্রপ বেছে নিয়েছিল। তার বিষয়বস্তু পপ সংস্কৃতির মূর্তি, সিগারেট এবং রেডিওর মতো সুযোগ-সুবিধা এবং মিশ্র পশ্চিমা ও আফ্রিকান সংবেদনশীলতার একটি সারগ্রাহী শৈলীতে পোষাক করবে।  তার কাজ ফরাসি উপনিবেশ থেকে একটি সার্বভৌম রাষ্ট্রে মালির সামাজিক রূপান্তরকে ধারণ করে।  ১৯৭৩ সালে বামাকোতে একটি স্টুডিও খোলেন।  মাইগা ১৯৫০ এবং ১৯৭০ এর দশকের মধ্যে উত্তর-ঔপনিবেশিক স্টুডিও আলোকচিত্রতে মালিয়ান অগ্রগামীদের মধ্যে ছিলেন।  মালিয়ান পোর্ট্রেট আলোকচিত্রশিল্পতে মাইগা একটি প্রধান ব্যক্তিত্ব হিসাবে স্বীকৃত। ২০১০-এর দশকের গোড়ার দিকে আর্ট ডিলার জ্যাক বেল মাইগার নেতিবাচক বিষয়গুলি আবিষ্কার করার আগে মাইগার কাজটি পশ্চিমা শ্রোতাদের কাছে মূলত অজানা ছিল - যখন মাইগা তার ৮০-এর দশকে ছিল - এবং কাজটিকে বৃহত্তর শ্রোতাদের কাছে নিয়ে এসেছিল। বেল মাইগার প্রথম একক প্রদর্শনী টকিং টিমবুকটু আয়োজন করেছিলেন এবং লন্ডনের ভিক্টোরিয়া অ্যান্ড অ্যালবার্ট মিউজিয়াম মাইগার কিছু কাজ অধিগ্রহণ করে।   ২০১৬ সালে, মাইগার কাজ নিউইয়র্ক ১:৫৪ মেলায় প্রদর্শিত হয়েছিল এবং আলোকচিত্রর মাস্টার্স সিরিজের অংশ হিসাবে পেরুভিয়ান মিউজেও মারিও টেস্টিনোতে একক প্রদর্শনীতে।  জাদুঘরটি মাইগাকে মার্টিন চাম্বি এবং ভার্গাস ব্রাদার্স আর্ট স্টুডিওদের মতো আলোকচিত্রীদের ঐতিহ্যের মধ্যে স্থাপন করেছিল।   মাইগা বামাকোতে বাস করে।    নির্বাচিত একক প্রদর্শনী  লা রুটা দেল নিগার: দে মোপ্তি আ টিমবাকটু, মুসেও মারিও টেস্টিনো, লিমা, পেরু, ২০১৬ টকিং টিমবাকটু, জ্যাক বেল গ্যালারি, লন্ডন, ২০১১   তথ্যসূত্র   বহিঃসংযোগ  আর্টিসে ফটোগ্রাফ  বিষয়শ্রেণী:প্রতিকৃতি আলোকচিত্রী বিষয়শ্রেণী:বোবো দিউলাসোর ব্যক্তি বিষয়শ্রেণী:১৯৩২-এ জন্ম বিষয়শ্রেণী:জীবিত ব্যক্তি
ওমর হেনরি (; জন্ম: ২৩ জানুয়ারি, ১৯৫২) কেপ প্রদেশের স্টেলেনবশ এলাকায় জন্মগ্রহণকারী প্রথিতযশা সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ফ্রি স্টেট ও বোল্যান্ডের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে ভূমিকা রাখতেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিং করতেন তিনি।   খেলোয়াড়ী জীবন  ১৯৯২ থেকে ১৯৯৩ সময়কালে দক্ষিণ আফ্রিকার পক্ষে তিনটি টেস্ট ও তিনটি একদিনের আন্তর্জাতিকে অংশগ্রহণ করার সুযোগ হয় তার। ১৩ নভেম্বর, ১৯৯২ তারিখে ভারতের বিপক্ষে টেস্ট অভিষেক ঘটে ওমর হেনরি’র। এরফলে ১৯১২ সালে চার্লি লিউইলিনের পর প্রথম অ-শ্বেতাঙ্গ খেলোয়াড় হিসেবে বর্ণবৈষম্যবাদ পরবর্তী যুগে খেলেছেন তিনি।Henry Reaches Half Century, BBC News  ১৯৯২ সালের ক্রিকেট বিশ্বকাপে কেপলার ওয়েসেলসের নেতৃত্বাধীন দক্ষিণ আফ্রিকান দলের অন্যতম সদস্য ছিলেন। ঐ প্রতিযোগিতায় তার দল সেমি-ফাইনালে অবতীর্ণ হয়েছিল। এছাড়াও, স্কটল্যান্ডের পক্ষেও অনেকগুলো খেলায় অংশ নিয়েছেন তিনি।   অবসর  খেলোয়াড়ী জীবন থেকে অবসর নেয়ার পর জাতীয় দল নির্বাচকমণ্ডলীর সদস্য মনোনীত হন। এক পর্যায়ে সভাপতির দায়িত্ব পালন করেন ওমর হেনরি।   তথ্যসূত্র    বহিঃসংযোগ       বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:বোল্যান্ডের ক্রিকেটার বিষয়শ্রেণী:১৯৯২ ক্রিকেট বিশ্বকাপের ক্রিকেটার বিষয়শ্রেণী:ওয়েস্টার্ন প্রভিন্সের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার বিষয়শ্রেণী:দক্ষিণ আফ্রিকান ক্রিকেট কোচ বিষয়শ্রেণী:ফ্রি স্টেটের ক্রিকেটার বিষয়শ্রেণী:স্কটল্যান্ডের ক্রিকেটার
এমিলিও দে লস সান্তোস (১২ অক্টোবর, ১৯০৩ সান জুয়ান দে লা মাগুয়ানা - ১০ জুন, ১৯৮৬ সান্তো দোমিঙ্গো) Presidentes de la Junta central Electoral: Emilio de los Santos (13)  একজন ডোমিনিকান রাজনীতিবিদ ছিলেন যিনি সেপ্টেম্বর ১৯৬৩ থেকে ডিসেম্বর ১৯৬৩ পর্যন্ত ডোমিনিকান প্রজাতন্ত্রের রাষ্ট্রপতি হিসাবে দায়িত্ব পালন করেছিলেন    কর্মজীবন  ১৯৬৩ সালে, তিনি ইলেক্টোরাল কলেজের সভাপতি হিসেবে দায়িত্ব পালন করেন  এবং ডোমিনিকান প্রজাতন্ত্রের প্রেসিডেন্ট নির্বাচিত হন এবং ডিসেম্বর ১৯৬৩ সালে তিনি পদত্যাগ করেন।    তথ্যসূত্র   বিষয়শ্রেণী:১৯০৩-এ জন্ম বিষয়শ্রেণী:১৯৮৬-এ মৃত্যু বিষয়শ্রেণী:ডোমিনিকান প্রজাতন্ত্রের রাষ্ট্রপতি
ওলুস্যাগুন অবাসাঞ্জ GCFR, (; ইয়োরুবা ভাষায়: Olúṣẹ́gun Ọbásanjọ́ [olúʃɛ́ɡũ ɔbásanɟɔ];With tone marking, his name is spelled Olúṣẹ́gun Ọbásanjọ́. জন্ম: মার্চ ৫, ১৯৩৭) নাইজেরিয়ার সাবেক রাষ্ট্রপতি।  ২০২১ সালের আগস্টে, আফ্রিকান ইউনিয়ন ওলুসেগুন ওবাসাঞ্জোকে হর্ন অফ আফ্রিকায় শান্তির জন্য উচ্চ প্রতিনিধি হিসেবে নিয়োগ দেয়।   তথ্যসূত্র   বিষয়শ্রেণী:নাইজেরিয়া বিষয়শ্রেণী:নাইজেরিয়ার নেতা বিষয়শ্রেণী:১৯৩৭-এ জন্ম বিষয়শ্রেণী:জীবিত ব্যক্তি বিষয়শ্রেণী:নাইজেরীয় প্রকৌশলী বিষয়শ্রেণী:নাইজেরিয়ার রাষ্ট্রপতি
This template creates a header to be used with succession boxes for literary series.   Usage   The template was designed to default to    if no parameter is given. In the following table, the first column contains the header and the second column shows the template call used to create it.  | {{s-lit}}  | {{s-lit|NAME}}  There are no parameters in this template.   Example   From the Harry Potter and the Chamber of Secrets article:  {{s-start}} {{s-lit|[[Harry Potter series]]}} {{s-bef|before=[[Harry Potter and the Philosopher's Stone]]}} {{s-ttl|title=Harry Potter and the Chamber of Secrets|years=1998}} {{s-aft|after=[[Harry Potter and the Prisoner of Azkaban]]}} {{s-end}}   See also    Documentation for creating succession boxes can be found at Template:S-start. বিষয়শ্রেণী:মুদ্রণ বহির্ভূত